Nhar il-Ħadd il-gazzetta ILLUM żvelat programm ta' seba' riformi fil-qasam tal-Ġustizzja u l-Governanza Jumejn wara li l-gazzetta ILLUM żvelat kif il-Gvern se jkun qed iressaq programm ta' riformi ambizzjużi fil-qasam tal-Ġustizzja u l-Governanza il-Kummissajriu Ewropew għall-Ġustizzja Didier Reynders faħħar lill-Gvern Malti għall-fatt li hu kommess li jibda dawn ir-riformi. Il-gazzetta ILLUM nhar il-Ħadd żvelat kif il-Gvern se jkun qed iħabbar seba' riformi. L-ewwelnett ir-riforma fl-Iddixxiplinar tal-Ġudikatura, sabiex din - inkluż it-tneħħija ta' ġudikant - titneħħa kompletament minn idejn il-politiku u titpoġġa fir-responsabilità tal-Kummissjoni għall-Amministrazzjoni tal-Ġustizzja. It-tieni riforma hija fil-Kummissjoni tal-Amministrazzjoni tal-Ġustizzja stess. It-tielet hija riforma ta' kontinwazzjoni fil-proċess ta' separazzjoni bejn il-pulizija u allura l-qafas li jinvestiga u l-Avukat Ġenerali, bħala l-Prosekutur Pubbliku .Ir-raba' hija riforma li ser issir fl-Uffiċċju tal-Ombudsman Il-ħames riforma hija dik li ser issir fil-Kummissjoni Permanenti kontra l-Korruzzjoni Is-sitt riforma hija f'ħatriet ġenerali li sal-lum għadhom responsabilità tal-Prim Ministru waħdu, bħal per eżempju ħatriet f'entitajiet.  Dawn il-ħatriet issa se jsiru responsabilità tal-Kabinett kollu. U fl-aħħarnett, is-seba' riforma, hija dik li permezz tagħha ċerti deċiżjonijiet li jittieħdu mill-Avukat Ġenerali bħala Prosekutur Pubbliku, se jibdew jaqgħu ukoll taħt l-iskrutinju tal-Qorti. 🇪🇺 Today I wrote to #Malta MoJ @ZammitLewisEdw to welcome his government’s commitment to reform on independence of judiciary and a separate prosecution service in line with #VeniceCommission recommendations and the #EUCountrySpecificRecommandation #Justice @EU_Commission pic.twitter.com/iSnerHndGw